एंबुलेंस तोड़फोड़ मामले में छह चालक गिरफ्तार
पलवल | जिलानागरिक अस्पताल बाहर खड़ी निजी एंबुलेंसों में गुरुवार की रात अज्ञात लोगों द्वारा तोड़फोड़ करने पर चालकों ने हथीन रोड पर जाम लगा दिया था। इस मामले में शहर थाना पुलिस ने चालकों के खिलाफ विभिन्न धाराओं में मामला दर्ज कर जांच शुरू कर दी है। पुलिस ने इस मामले में छह एंबुलेंस चालकों को गिरफ्तार कर लिया है। उल्लेखनीय है कि गुरुवार की रात को आपातकालीन सेवाओं के लिए जिला नागरिक अस्पताल के बाहर खड़ी 5-6 एंबुलेंसों को अज्ञात लोगों ने क्षतिग्रस्त करके उनमें रखे ऑक्सीजन सिलेंडर बैट्रियों को चोरी कर लिया था। इस मामले में गुस्साए एंबुलेंस चालकों ने शुक्रवार को पलवल-हथीन, सोहना मार्ग को जाम कर दिया। जाम की सूचना पाकर मौके पर पहुंची पुलिस ने जाम को खुलवाने का प्रयास किया, तो आरोपी एंबुलेंस चालकों ने जाम खोलकर पुलिस प्रशासन के खिलाफ ही नारेबाजी शुरू कर दी। जिससे उक्त मार्ग पर वाहनों की लंबी-लंबी कतारें लग गई। शहर थाना पुलिस ने हथीन गेट चौकी प्रभारी विनोद के बयान पर महेश, लोकेंद्र, राकेश, सुंदर सहित दो अन्य के खिलाफ मामला दर्ज कर उन्हें गिरफ्तार कर लिया। खबर लिखे जाने तक पुलिस मामले की जांच में जुटी हुई थी।
hin_Deva hin_Deva